Lewenslank vir moord op polisiemanŉ Man is lewenslank tronkstraf opgelê nadat hy skuldig bevind is aan die moord op ŉ polisiebeampte. Kol. Vincent Mdunge, ŉ polisiewoordvoerder, sê Elvis Luvuyo Shasha (23) is Donderdag in die Durban hooggeregshof lewenslank tronkstraf opgelê vir die moord op die polisiebeampte en ŉ bykomende 15 jaar vir gewapende roof. Shasha is verlede week Woensdag in Umlazi naby Pinetown in hegtenis geneem na ŉ rooftog vroeër die maand in New Germany waartydens ŉ polisiebeampte en ŉ rower doodgeskiet is. Shasha was deel van ŉ groep van drie mans wat ŉ kitskosrestaurant beroof het.